Държавен вестник, бр. 32, 2014 г., стр. 7

БРОЙ  32	
Д Ъ Р Ж А В Е Н  В Е С Т Н И К 	
СТР.  7  
българско знаме, се предоставя достъп до 
горепосочените документи. Достъпът може 
да се предостави по електронен път.“
§ 5. Член 9 се изменя така:
„Чл. 9. Членовете на екипажа имат право да 
бъдат репатрирани при настъпване на някое 
от обстоятелствата, предвидени в чл. 10, ал. 1, 
като дестинацията трябва да бъде в някоя от 
държавите, с които може да се приеме, че чле­
нът на екипажа има значителна връзка, като:
1. мястото, на което членът на екипажа е 
встъпил в трудово правоотношение;
2. мястото, посочено в колективния трудов 
договор;
3. държавата, в която живее членът на 
екипажа;
4. друго място, което е договорено в тру­
довия договор.“
§ 6. В чл. 10 се правят следните изменения:
1. В ал. 1 т. 6 се изменя така:
„6. писмен отказ от страна на члена на 
екипажа за изпълнение на трудовите му за­
дължения във военни зони или при насочване 
на кораба към военна зона.“
2. Алинея 2 се изменя така:
„(2) В случай на смърт на член на екипажа 
работодателят е длъжен да репатрира тленните 
му останки.“
§ 7. Член 11 се изменя така:
„Чл. 11. Работодателят има право да репат­
рира член на екипажа при констатирано от 
него нарушение на действащото в Република 
България законодателство, на индивидуалния 
трудов договор или на системата от правила 
за безопасно управление на кораба.“
§ 8. Член 16 се изменя така:
„Чл. 16. (1) В зависимост от специфичния 
характер и условията на работа работодателят 
прилага и определя следната продължителност 
на работното време:
1. нормалната продължителност на ра­
ботното време на лицата, наети на борда на 
кораб, плаващ под българско знаме, е 8 часа 
дневно при петдневна работна седмица;
2. работодателят може да установи сумирано 
изчисляване на работното време за период, 
който не може да бъде повече от 12 месеца, 
при работа на смени и/или по график с про­
дължителност на работното време над нор­
малната продължителност, установена в т. 1.
(2) Работодателят след консултации със 
синдикални организации там, където има, 
може да отлага ползването на седмичните 
почивки, когато това е предвидено в трудовия 
договор, подписан между работодателя и член 
на екипажа, и/или във вътрешни актове на 
работодателя, и/или в действащ колективен 
трудов договор в предприятието. В случаи­
те на предходното изречение работодателят 
може да установи и сумирано изчисляване на 
работното време за период, който не може да 
бъде повече от 12 месеца.“
§ 9. Създава се чл. 16а:
„Чл. 16а. (1) При сумирано изчисляване на 
работното време нощните часове се превръщат 
в дневни с коефициент, равен на отношението 
между нормалната продължителност на днев­
ното и нощното работно време, установени 
за подневното отчитане на работното време 
за съответното работно място.
(2) При сумирано изчисляване на работното 
време действително отработеното време на 
член на екипажа след превръщането на нощ­
ните часове в дневни при всички случаи се 
отнася единствено към нормата, определена 
съгласно установения период на сумиране и 
нормалната продължителност на работното 
време (8 часа при 5-дневна работна седмица).
(3) Нормата работно време при сумирано 
изчисляване на работното време се определя 
като произведение от броя на работните дни за 
установения период на сумирано изчисляване 
и нормалната продължителност на работното 
време през деня.“
§ 10. В чл. 17 се правят следните изменения:
1. Алинея 1 се изменя така:
„(1) Минималната продължителност на 
почивката на членовете на екипажа е в 
съответствие с установената в действащото 
законодателство, но не по-малка от 10 часа 
за период 24 часа и 77 часа за всеки 7-дневен 
период.“
2. В ал. 2, изречение второ след думите 
„14 часа“ се поставя точка и текстът докрая 
се заличава.
3. Алинея 4 се изменя така:
„(4) Почивките по ал. 3 не се включват в 
работното време. Прекъсването на работното 
време с почивки до 15 минути два пъти дневно 
се включва в работното време.“
§ 11. В чл. 20 се правят следните изменения:
1. Алинея 1 се изменя така:
„(1) При необходимост от осигуряване 
непосредствената безопасност на кораба, на 
лицата или товара, намиращи се на борда, 
или за предоставяне помощ на други кораби 
или лица, изпаднали в беда на море, капита­
нът може да измени или да отмени графика 
с работното време и времето за почивка на 
членовете на екипажа и да изисква от всеки 
член на екипажа да работи толкова часове, 
колкото са необходими за възстановяване на 
нормалната обстановка.“
2. Алинея 3 се изменя така:
„(3) След възстановяване на нормалната 
обстановка капитанът осигурява на всяко 
лице, работило по време на планираната по 
график почивка, ползване на съответна ком­
пенсационна почивка.“
§ 12. В чл. 21, ал. 1 т. 2 се изменя така: